open-index/open-wikipedia-markdown huggingface dataset:
துத்தநாக அயோடைடு

**துத்தநாக அயோடைடு** (*Zinc iodide*) என்பது துத்தநாகமும் அயோடினும் சேர்ந்த ஒரு கனிம வேதியியல் சேர்மமாகும். இதன் மூலக்கூறு வாய்பாடு ZnI2. நீரற்ற துத்தநாக அயோடைடு வெண்மை நிறத்திலும் சுற்றுச் சூழலில் உள்ள நீரை ஈர்த்துக் கொள்ளும் தன்மையும் கொண்டதாக உள்ளது. துத்தநாகம் மற்றும் அயோடின் ஆகியன மீள்கொதிக்கும் ஈதரின் முன்னிலையில் அல்லது நீர்த்த கரைசலில் நேரடியாக வினைபுரிந்து  துத்தநாக அயோடைடை கொடுக்கின்றன. 
  
: Zn + I2→ ZnI2

1150°C இல் துத்தநாக அயோடைடு ஆவி துத்தநாகம் மற்றும் அயோடினாக தனித்துப் பிரிகிறது. நீர்த்த கரைசலில் எண்முக Zn(H2O)62+, [ZnI(H2O)5]+ மற்றும் நான்முக ZnI2(H2O)2, ZnI3(H2O)− and ZnI42− முதலானவை கண்டறியப்பட்டுள்ளன.

படிக துத்தநாக அயோடைடின் மூலக்கூறு அமைப்பு வழக்கத்திற்கு மாறானது. வெள்ளை நிற துத்தநாக அணுக்கள் துத்தநாகக் குளோரைடில் உள்ளது போலவே நான்முக வடிவில் ஒருங்கிணைக்கப்பட்டுள்ளன. இவ்வாறு இணைந்த நான்கு நான்முகிகள் குழு தங்களுக்குள் மூன்று முனைகளைப் பகிர்ந்து கொண்டு சிறப்பு நான்முகி அமைப்பை ஏற்படுத்துகின்றன. (Zn4I10) அவை தங்கள் முனைகள் மூலம் இணைந்து  முப்பரிமாண வடிவம் பெறுகிறது. இந்தச் சிறப்பு நான்முகி அமைப்பு பாஸ்பரசு பென்டொக்சைடு (P4O10) இன் அமைப்பைப் போலவே உள்ளது. வலுவளவு ஓட்டு இலத்திரன் சோடிகளின் தள்ளுகைக் கொள்கை முன்மொழிவின்படி துத்தநாகம் அயோடின் இவற்றிற்கிடையேயான பிணைப்பு நீளம் 238 pm கொண்டு மூலக்கூறு துத்தநாக அயோடைடு நேர்கோட்டு அமைப்புடன் உள்ளது.

## பயன்கள்
*தொழிற்துறை கதிரியக்க வரைவியலில் துத்தநாக அயோடைடு எக்ஸ் கதிர்கள் புகாத ஊடுறுவியாக முழுமை கெடாமல் சேதம் மற்றும் கலப்பு வேறுபாடுகளை அறிந்து மேம்படுத்துதலில் பயன்படுத்தப்படுகிறது.
*மீள மின்னேற்றம் செய்யத்தக்க நீர்த்த துத்தநாக ஆலசன் மின்கலத்தைப் பற்றி அமெரிக்க காப்புரிமை 4109065  இவ்வாறு விவரிக்கிறது. இம் மின்கலத்தில் உள்ள மின்பகு கரைசலில் துத்தநாக உப்பு பயன்படுத்தப் படுகிறது. துத்தநாக் புரோமைடு, துத்தநாக அயோடைடு மற்றும் இவற்றின் கலவை இவற்றிலிருந்துதான் உப்பு தேர்ந்தெடுக்கப்படுகிறது. நேர்மின் முனை, எதிர்மின் முனை ஆகிய இரண்டு முனைகளிலும் இக்கரைசலே  பயன்படுத்தப்படுகிறது.
*துத்தநாக அயோடைடு ஒசுமியம் நாலொட்சைட்டுடன் இணைந்து மின்னணு நுண்ணோக்கியியலில் துணைபுரியும் கறையாகப் பயன்படுகிறது

## மேற்கோள்கள்

பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:துத்தநாக சேர்மங்கள்
பகுப்பு:உப்புகள்
தமிழ்நாடு (இதழ்)

**தமிழ்நாடு நாளிதழ்** இந்தியாவில் தமிழகத்தில் வெளிவந்த தமிழ் நாளிதழ். ஆரம்பத்தில் வார இதழாக வெளிவந்து பின்னர் நாளிதழாக மாறிற்று. இந்திய தேசிய காங்கிரசுக்கு ஆதரவாக இருந்த நாளிதழ். டாக்டர் வரதராசுலு இவ்விதழின் நிறுவனர் மற்றும் ஆசிரியர். இவர் சேரன்மாதேவி குருகுலப் போராட்டத்தில் முன்னணியில் இருந்தவர். மேலும் இவர் அக்குருகுலத்தில் சமபந்திக் கல்விமுறை வரவேண்டும் என்று போராடியதால் பிராமணர்களின் வெறுப்பைத் தேடிக் கொண்டதன் விளைவாக தமிழ்நாடு நாளிதழின் வளர்ச்சி பாதிக்கப்பட்டது. சில ஆண்டுகளுக்குப் பின்னர் ஆரம்பிக்கப்பட்ட தினமணி நாளிதழ், தமிழ்நாடு நாளிதழுக்குப் போட்டியை வளர்த்ததால் தமிழ்நாடு நாளிதழ் விற்பனை பாதிக்கப்பட்டது.

இதன் ஆசிரியராக பணியாற்றியவர் வேங்கடராசுலு. அப்போதைய அவரது மாதச் சம்பளம் ரூபாய் இருநூறு. 1934 ஆம் ஆண்டு டிசம்பர் மாதம் 21 ஆம் ஆண்டிலிருந்து 1935 ஆம் ஆண்டு மார்ச்சு மாதம் வரை இதன் துணை ஆசிரியராகப் பணியாற்றியவர் நெ.து.சுந்தரவடிவேலு. இவரது மாதச் சம்பளம் ரூபாய் 35.பத்திரிக்கையின் பொருளாதார நெருக்கடியால் இவர் பதவி விலக நேர்ந்தது.

## மேற்கோள்கள்

பகுப்பு:தமிழக நாளிதழ்கள்
முலைத் தட்டையாக்கல்

**முலைத் தட்டையாக்கல் ** ( *breast flattening*) அல்லது **முலைத் தேய்த்தல்** (*breast ironing*)) சிறுமியரின் மார்பகம் பெரிதாகும்போதே கடினமான அல்லது சூடான பொருட்களைக் கொண்டு அடித்தோ அல்லது தேய்த்தோ அவை வளர்வதைத் தடுப்பதாகும்.  இதனை பொதுவாக சிறுமியின் தாய் நிகழ்த்துகிறார்; சிறுமியை பாலியல் துன்புறுத்தல் மற்றும் வன்கலவியிலிருந்து காக்கவும் இளம் வயதில் கர்ப்பமுற்று குடும்பப் பெயரைக் கெடுக்காதிருக்கவும் அல்லது  இளவயது திருமணத்திலிருந்து காப்பாற்றி கல்வியைத் தொடரவும்  இவ்வாறு செய்கின்றனர்.  இது பெரும்பாலும் கமரூன் பகுதிகளில் நடத்தப்படுகிறது; முலை வளர்ந்த பெண்கள் பாலுறவிற்கு தயாரானவர்கள் என்ற கருத்து இங்குள்ள சிறுவர்/ஆண்களிடையே பரவலாக உள்ளது. இது ஆபிரிக்கக் கண்டத்தில் மட்டுமன்றி கமரூன் மக்கள் குடிபெயர்ந்துள்ள, பிரித்தானியா போன்ற இடங்களிலும் நடைபெறுவதாக அஞ்சப்படுகிறது. முலைத் தட்டையாக்க பெரும்பாலும் மரத்தினாலான குழவி பயன்படுத்தப்படுகிறது; இலைகள், வாழைக்காய், தேங்காய் மூடிகள், அரவைக் கற்கள், கரண்டிகள், துடுப்புக் கரண்டிகள், கரி மீது சூடுபடுத்தப்பட்ட சுத்தியல்கள் ஆகியனவும் பயன்படுத்தப்படுகின்றன.

## நிகழ்படுகை
முலைத் தட்டையாக்கல் கமரூனின் அனைத்து பத்து மண்டலங்களிலும் கடைபிடிக்கப்படுகிறது. மேற்கு மற்றும் நடு ஆப்பிரிக்கா,  பெனின், சாட், கோட் டிவார், கினி-பிசாவு, கினி, கென்யா, டோகோ, சிம்பாப்வே பகுதிகளில் கடைபிடிக்கப்படுகிறது. முலை "துடைத்தல்"  தென்னாப்பிரிக்காவில் நடைபெறுவதாக அறியப்படுகிறது. கமரூனின் 200 இனக்குழுக்களும் இதில் ஈடுபடுகின்றன. சமயம், சமூக-பொருளியல் நிலை போன்றவைக்கும் முலைத் தட்டையாக்கலுக்கும் தொடர்பில்லை. சூன் 2006இல் செருமானிய வளர்ச்சி முகவை ஒன்று நடத்திய கருத்துக் கணிப்பின்படி நால்வரில் ஒருவருக்கு முலை தட்டையாக்கப்பட்டிருக்கிறது; ஏறத்தாழ நான்கு மில்லியன் சிறுமிகள் பாதிக்கப்பட்டிருப்பதாக மதிப்பிட்டுள்ளது. இந்தக் கருத்துக் கணிப்பின்படி இது பெரும்பாலும் பாலியல் வன்முறைக்கு வாய்ப்புமிக்க நகரப் பகுதிகளிலேயே நடைபெறுகிறது. கமரூனின் கடற்கரையோர தென்கிழக்குப் பகுதியில் 53 விழுக்காடாக உள்ளது. கிறித்தவர்களும் ஆத்மவாதிகளும் வாழும் தென்பகுதியுடன் ஒப்பிடும்போது முசுலிம்கள் வாழும் வடபகுதியில் குறைவாக உள்ளது. இங்கு 10% பெண்களே பாதிப்பிற்குள்ளாயுள்ளனர். சிலர் இதற்கு வடக்குப் பகுதிகளில் இளவயது திருமணங்கள் நடப்பதும் ஒரு காரணமாக இருக்கலாம் என்கின்றனர்.

அண்மைக் காலத்தில் முலைத் தட்டையாக்கல் கூடுதலாக நடைபெறுவதற்கு கடந்த 50 ஆண்டுகளில் மேம்பட்ட உணவுப் பழக்கவழக்கங்களால் இளவயதில் வயதுக்கு வருவது காரணமாகக் கூறப்படுகிறது. ஒன்பது அகவைக்கு குறைவாகவே வயதுக்கு வந்த கமரூன் பெண்களில் பாதிக்கு மேற்பட்டவர்களுக்கு முலை தட்டையாக்கப்பட்டுள்ளது. 11 வயதில் பெரியவரானவர்களில் 38% பேருக்கு தட்டையாக்கப்பட்டுள்ளது. தவிரவும், 1976 முதல், 19 அகவைக்கு குறைந்து திருமணமானவர்களின் விழுக்காடு 50%இலிருந்து 20%ஆகக் குறைந்துள்ளது; இது வயதுக்கு வருவதற்கும் திருமணத்திற்கும் இடையே உள்ள காலத்தை விரிவாக்கியுள்ளது. திருமண வயது கூடியிருப்பதற்கு கல்வியும் பணியாற்றலும் காரணமாக அமைந்துள்ளன.

இந்த நடைமுறை கமரூன் மக்கள் குடிபெயர்ந்துள்ள பிரித்தானியா போன்ற இடங்களுக்கும் பரவியுள்ளதாக அஞ்சப்படுகிறது. கமரூன் பெண்கள் மற்றும் சிறுமியர் வளர்ச்சி அமைப்பு இலண்டனின் பெருநகரக் காவல்துறையுடன் இணைந்து இந்தப் பிரச்சினை குறித்த விழிப்புணர்வை ஏற்படுத்தி வருகின்றது.

## இதனையும் காண்க
*பெண் உறுப்பு சிதைப்பு

## மேற்சான்றுகள்

## வெளி இணைப்புகள்
* Breast Ironing, 8 minute film at Current.com crediting GTZ and the Network of Aunties
* 

பகுப்பு:பெண்களுக்கு எதிரான வன்முறை
பகுப்பு:மார்பகம்
என்னை அறிந்தால்

***என்னை அறிந்தால்*** (*Yennai Arindhaal*) என்பது, நடிகர் அஜித் குமார்,அனுஷ்கா நடிப்பில் 2015ஆம் ஆண்டு பிப்ரவரியில் வெளிவந்த இந்தியத் தமிழ்த் திரைப்படமாகும். ஹாரிஸ் ஜயராஜ் இசையமைக்க, டான் மெக்கார்த்தர் ஒளிப்பதிவு செய்ய, இப்படத்தை கௌதம் மேனன் இயக்கியுள்ளார்.

## நடிகர்கள்
* அஜித் குமார் - சத்தியதேவ்
* அனுசுகா செட்டி - தேன்மொழி 
* அருண் விஜய் - விக்டர் மனோ
* திரிஷா - ஹேமானிகா
*பார்வதி நாயர் - எலிசபெத் (லிசா)
*
* பார்வதி நாயர் - எலிசபெத் (லிசா)
* விவேக் - ரிவால்வர்" ரிச்சர்
* அமித் பார்கவ் - தேன்மொழியின் வருங்கால கணவன்
* சுமன் - முருகானந்தம்
* நாசர் (சிறப்புத் தோற்றம்)
* ஆசிசு வித்யார்த்தி - கோல்டன் ராஜ்

## வெளியீடு
இத்திரைப்படம் 2015 சனவரி தைப்பொங்கல் அன்று வெளிவரும் என்று அறிவிக்கப்பட்டு பின்னர் படப்பிடிப்பு வேலைகள் நிறைவடையாத காரணத்தால் இத்திரைப்படம் பிப்ரவரி 5 அன்று வெளியாகுமென இப்படத்தின் தயாரிப்பாளரால் அதிகாரப்பூர்வமாக அறிவிக்கப்பட்டது.

## இசை

இப்படத்திற்கு ஹாரிஸ் ஜயராஜ் இசையமைத்துள்ளார். படத்தின் பாடல் ஒன்றிற்கு, இங்கிலாந்திலிருந்து ஒருவரை பாட வைத்ததாக ஹாரிஸ் தெரிவித்தார்.. மேலும் படத்தின் பாடல்கள், நவம்பர் மாதத்தில் வெளியிடப்படுமென படக்குழுவினர் தெரிவித்தனர்.
இப்படத்தில் இடம்பெற்ற "அதாரு அதாரு" பாடல் மட்டும் 2014 திசம்பர் 11 அன்று வெளியானது. இதர பாடல்கள் 2015 இல் புத்தாண்டு அன்று நள்ளிரவில் வெளியாயின.

## மேற்கோள்கள்

பகுப்பு:2015 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:கௌதம் மேனன் இயக்கிய திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:அஜித் குமார் நடித்துள்ள திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:அருண் விஜய் நடித்த திரைப்படங்கள்
இந்திய விண்மீன் குழாம்

வானத்தின் தென்பகுதியில் காணப்படும் ஒரு விண்மீன் தொகுதியின் பெயர் **இந்திய விண்மீன் குழாம்** *(Indus)* அல்லது சிந்து  என்பதாகும். இவ்விண்மீன் தொகுதி பதினாறாம் நூற்றாண்டின் பிற்பகுதியில் கண்டறியப்பட்டது. ஓர் இந்தியரைக் பிரதிபலிக்கும்  இச்சொல்லுக்குரியவர் அக்கால கட்டத்தில் ஆசியா அல்லது அமெரிக்கா எந்த கண்டத்தைப் பிறப்பிடமாகக் கொண்டவர் என்பது அறியப்படவில்லை.

## குறிப்பிடத்தக்க அம்சங்கள்

:

இந்திய விண்மீன் குழாம் பிரகாசமான நட்சத்திரங்கள் எதையும் கொண்டிருக்கவில்லை. ஆல்ஃபா இந்தி என்ற நட்சத்திரமே இக்குழாமில் உள்ள பிரகாசமான நட்சத்திரமாகும். இது ஒரு செம்மஞ்சள் பேருரு விண்மீன் ஆகும். தோற்றப் பொலிவு 3.1 கொண்டுள்ள இந்நட்சத்திரம் பூமியிலிருந்து 101 ஒளி ஆண்டுகள் தூரத்தில் உள்ளது. பீட்டா இந்தி என்ற செம்மஞ்சள் பேருரு விண்மீன் 3.7 தோற்றப் பொலிவும் பூமியிலிருந்து 600 ஒளி ஆண்டுகள் தூரத்திலும் உள்ளது. டெல்டா இந்தி என்பது வெள்ளை நட்சத்திரமாகும். பூமியிலிருந்து 185 ஒளி ஆண்டுகள் தூரத்தில் இருக்கும் இதன் தோற்றப் பொலிவு 4.4 ஆகும்.

எப்சிலன் இந்தி என்ற நட்சத்திரமே பூமிக்கு அருகில் உள்ள நட்சத்திரங்களில் ஒன்றாகும். இது பூமியிலிருந்து 11.8 ஒளி ஆண்டுகள் தொலைவில் உள்ளது. தோற்றப் பொலிவு 4.7 கொண்டுள்ள இந்நட்சத்திரம் ஒரு குறு விண்மீன் வகையாகும். மஞ்சள் குறு விண்மீன் சூரியன் இதைவிட சற்று பெரியதாகவும் வெப்பமாகவும் உள்ளதாகக் கருதலாம். இக்குழாமில் ஒரு சோடி இரட்டை பழுப்பு குறு விண்மீன்கள் உள்ளதாகக் கண்டறியப்பட்டது. புவிப் புறவெளி அறிதிறன் தேடல்(SETI) ஆய்வுகளுக்கு இதுவே நீண்ட நாட்கள்வரை முதன்மை ஆதாரமாகவும் இருந்தது .

இந்திய விண்மீன் குழாமில் பிரகாசமான ஒரு இரட்டை நட்சத்திரம் உள்ளது. சிறிய தொழிற்முறை தொலைநோக்கியில் காணக் கிடைக்கின்ற  ஒரு இரட்டை நட்சத்திரம் தீட்டா இந்தி ஆகும். இது பூமியிலிருந்து 97 ஒளி ஆண்டுகள் தொலைவில் உள்ளது. இதிலுள்ள முதன்மை வெள்ளை நட்சத்திரம் 4.5 தோற்ரப் பொலிவும் இரண்டாவது வெள்ளை நட்சத்திரம் 7.0 தோற்றப் பொலிவும் கொண்டுள்ளது.

இந்திய விண்மீன் குழாமில் உள்ள பிரகாசமான ஒரேயொரு மாறும் நட்சத்திரம் T இந்தி ஆகும். ஆழ்ந்த சிவ்ப்பு குறு விண்மீனான இது 11 மாத இடைவெளி கொண்டுள்ளது. அரை இயல்பு கொண்ட இக்குறு விண்மீன் பூமியிலிருந்து 1900 ஒளி ஆண்டுகள் தொலைவில் உள்ளது. இதனுடைய குறைந்தபட்ச தோற்றப் பொலிவு 7 ஆக்வும் அதிகப்பட்ச தோற்றப் பொலிவு 5 ஆக்வும் இருக்கிறது .

## வரலாறு

பீட்டர் டிர்க்சூன் கெய்சர் மற்றும் பிரெடரிக் டி ஒளட்மேன் ஆகிய இருவரின் அவதானிப்புகளிலிருந்து பெட்ரூச் பிளான்சியச் கண்டறிந்த பன்னிரண்டு விண்மீன் குழாம்களில் இதுவும் ஒன்றாகும். பிளான்சியச் சோடோக்கச் ஓண்டியச் உடன் சேர்ந்து இவர் 1597 அல்லது 1598 ஆம் ஆண்டில் வெளியிட்ட 35 சென்டிமீட்டர் விட்டம் கொண்ட வான் உலகில்தான் இவ்விண்மீன் குழாம் முதன்முதலில் தோன்றியது. வான் உலக வரைபடத்தில் இவ்விண்மீன் குழாமின் முதல் சித்தரிப்பு  1603 ஆம் ஆண்டில் சோகன் பேயர் வெளியிட்ட விண்பொருள் அளவியலில் இடம்பெற்றது . பிளான்சியச் இவ்விண்மீன் குழாமை வில் இல்லாமல் இரு கைகளிலும் அம்புகள் ஏந்திய நிர்வாண ஆண் உருவத்தில் சித்தரித்திருந்தார்

## மேற்கோள்கள்

* 
* Ian Ridpath and Wil Tirion (2007). *Stars and Planets Guide*, Collins, London. . Princeton University Press, Princeton. .

## வெளிப்புற இணைப்புகள்

* Starry Night Photography: Indus Constellation
* Star Tales–Indus
* Indus Constellation at Constellation Guide

பகுப்பு:இந்திய விண்மீன் குழாம்
பகுப்பு:விண்மீன் குழாம்கள்
பகுப்பு:தெற்கு விண்மீன் குழாம்கள்
பர்கஃட் மக்களவைத் தொகுதி

**பர்கஃட் மக்களவைத் தொகுதி** (Bargarh Lok Sabha constituency), இந்திய மக்களவைத் தொகுதியாகும். இது ஒடிசாவிலுள்ள 21 மக்களவைத் தொகுதிகளில் ஒன்று.

## சட்டமன்றத் தொகுதிகள்
இந்த மக்களவைத் தொகுதியில் கீழ்க்காணும் சட்டமன்றத் தொகுதிகள்  உட்படுத்தப்பட்டுள்ளன.

பத்மபூர், பிஜேபூர், பர்கஃட் மற்றும் பட்லீ சட்டமன்றத் தொகுதிகள் முன்பு சம்பல்பூர் மக்களவைத் தொகுதியில் இருந்தது

## நாடாளுமன்ற உறுப்பினர்கள்

## தேர்தல் முடிவுகள்

### 2019 தேர்தல் முடிவுகள்

### 2014 தேர்தல் முடிவுகள்
2014 தேர்தலில் பிஜு ஜனதா தள வேட்பாளர் டாக்டர் பிரவாஸ் குமார் சிங் பாரதிய ஜனதா கட்சி வேட்பாளர் சுபாஷ் சவுகானை 11,178 வாக்குகள் வித்தியாசத்தில் தோற்கடித்தார்.

### 2009 தேர்தல் முடிவுகள்

## மேலும் பார்க்கவும்
* பர்கஃட் மாவட்டம்
* இந்திய மக்களவைத் தொகுதிகள்

## மேற்கோள்கள்

## வெளி இணைப்புகள்
* Bargarh lok sabha  constituency election 2019 date and schedule

பகுப்பு:ஒடிசா மக்களவைத் தொகுதிகள்
பகுப்பு:பர்கஃட் மாவட்டம்
பகுப்பு:ஜார்சுகுடா மாவட்டம்
கலையுருக்காட்டி

**கலையுருக்காட்டி** (*Kaleidoscope*) என்பது கண்ணாடிகளை உட்பக்கம் கொண்டிருப்பதன் மூலம் அவற்றுக்கு இடையே உள்ள நிறமான அழகிய பொருட்கள் மூலம் விந்தையான உருவங்களைத் தோற்றுவிக்கும் ஒரு விளையாட்டுக் கருவியாகும். இதன் ஒரு பக்கத்திலிருந்து பார்வையாளர் நோக்கும் போது எதிர்ப்பக்கத்தில் இருந்து வரும் ஒளி சமச்சீர் அமைப்புடைய வடிவியல் சார்ந்த உருவங்களை ஒளித்தெறிப்பு மூலம் உருவாக்கும். கலையுருக்காட்டியைப் பார்த்துக்கொண்டே உருளச் செய்வதன் மூலம் முடிவற்ற சமச்சீரான வடிவமைப்புகள் தோன்றும்.  இதனை 1817 ஆம் ஆண்டு கண்டுபிடிப்பாளர் டேவிட் பிரூச்டர் உருவாக்கினார்.

## மேற்கோள்கள்

பகுப்பு:விளையாட்டுப் பொருட்கள்
பகுப்பு:19-ஆம் நூற்றாண்டுக் கண்டுபிடிப்புகள்
பத்தாம் திருமுறை

திருமூலர் இயற்றிய திருமந்திரம் ஒன்பது தந்திரங்களை (இயல்களை)க் கொண்டது.மூவாயிரம் பாடல்களை உடையது. வேதம், ஆகமம் ஆகிய இரண்டிற்கும் இத்திருமந்திரம் அரிய விளக்கமாய்ப் பொலிந்து விளங்குகின்றது. மேலும் இந்நூல் சைவ ஆகமம் எனறு போற்றப்படும் பெருமையினை உடையது. திருமந்திரம். வேதாந்தம் - சித்தாந்தம், சித்தி - முக்தி, யாகம் - யோகம் ஆகியவற்றிற்கு விளக்கம் அளிக்கிறது.

## இதையும் காணவும்
*சைவத் திருமுறைகள்

பகுப்பு:சைவத் திருமுறைகள்
மீனா கந்தசாமி

**மீனா கந்தசாமி** (பிறப்பு: 1984), இந்திய எழுத்தாளர், செயற்பாட்டாளர், மொழிபெயர்ப்பாளர் ஆவார். இவர் தமிழ்நாட்டிலுள்ள சென்னையைச் சேர்ந்தவர். பெரும்பாலான இவரது படைப்புகள் பெண்ணியத்தையும், இந்தியாவின் சமகாலத்திய சாதியொழிப்புப் போராட்டத்தையும் மையமாகக் கொண்டுள்ளன. 2013 வரை இவர் இரு கவிதைத் தொகுப்பு நூல்களை வெளியிட்டுள்ளார். (*டச்* (2006), *மெஸ். மிலிட்டன்சி* (2010)).

## பிறப்பும் கல்வியும்
1984 இல் தமிழ்க் குடும்பத்தில் முனைவர். டபுள்யூ. பி. சயந்திக்கும் முனைவர். கே. கந்தசாமிக்கும் மகளாகப் பிறந்தார். இவரது பெற்றோர் இருவரும் பல்கலைக்கழகப் பேராசிரியர்கள். இவரது இயற் பெயர் இளவேனில். இளவயதிலேயே கவிதைகளில் ஆர்வம் கொண்டிருந்தார். தனது பெயரை மீனா என மாற்றிக் கொண்டார்.

சென்னை அண்ணா பல்கலைக்கழகத்தில் சமூக-மொழியியலில் முனைவர் பட்டம் பெற்றார். இந்திய நடுவண் அரசின் கேந்திரிய வித்தியாலயப் பள்ளியில் படித்த இவர் உயர்நிலைக் கல்வி முடித்த நிலையிலேயே தனது 17 ஆவது வயதில் எழுதிய முதற்கவிதை ஒரு பாலியல் தொழிலாளியைப் பற்றியதாகும்.

## தொழில் வாழ்க்கை
### எழுத்தாளராக
சாதிய ஒழிப்பு, பெண்ணியம், மொழிசார் அடையாளம் ஆகியவற்றை மையமாகக் கொண்டு மீனாவின் படைப்புகள் அமைந்துள்ளன. அவரது முதல் கவிதைத் தொகுப்பு ’டச்’ (*Touch*) 2006 இல் கமலா தாசின் முன்னுரையுடன் வெளியானது. இந்நூல் ஐந்து மொழிகளில் மொழிபெயர்க்கப்பட்டது. அவரது படைப்புகள் ’மஸ்காரா’ (*Mascara*), ’மை லவர் ஸ்பீக்ஸ் ஆஃப் ரேப்’ (*My lover speaks of Rape*) இரண்டும் இந்தியக் கவிதைப் போட்டியில் முதல் பரிசு பெற்றன.
'ஜிப்சி காடெஸ்'  என்ற இவர் எழுதிய ஆங்கிலப் புதினம் 2014 ஆம் ஆண்டில் வெளி வந்தது. இதை குறத்தியம்மன் என்ற பெயரில் பிரேம் என்பவர் மொழிபெயர்த்துள்ளார்.

### மொழிபெயர்ப்பாளராக
இவரது படைப்புகள் ஆங்கிலத்தில் அமைந்தாலும், தமிழில் இருந்து பல உரைநடை மற்றும் கவிதை ஆக்கங்களை ஆங்கிலத்தில் மொழிபெயர்த்துள்ளார். ஈ. வெ. இராமசாமி, தொல். திருமாவளவன் மற்றும் காசி ஆனந்தன், சேரன், வ. ஐ. ச. ஜெயபாலன் போன்ற ஈழத்துத் தமிழ் எழுத்தாளர்களின் ஆக்கங்களைத் தமிழிலிருந்து ஆங்கிலத்திற்கு மொழிபெயர்த்திருக்கிறார்.

### நடிகையாக
’ஓராள்போக்கம்’ (*Oraalppokkam*) என்ற மலையாளத் திரைப்படத்தின் மூலம் திரைப்பட நடிகையாக அறிமுகம் ஆகிறார். இதற்கான முதலீடு மலையாளத் திரைப்படத்துறையில் முதல்முறையாக திரள்நிதி திரட்டல் மூலமாக திரட்டப்படுகிறது.

## தொலைக்காட்சித் துறைப் பங்களிப்பு
நியூஸ்7தமிழ் எனும் செய்தித் தொலைக்காட்சியின் ஆசிரியர் குழு உறுப்பினர்களுள் ஒருவர்..

## மேற்கோள்கள்

## வெளி இணைப்புகள்

*அலுவல் வலைத்தளம் 
*Feminism is not short-hand for male bashing , மீனா கந்தசாமியுடன் நேர்காணல், ஹிந்துஸ்தான் டைம்ஸ், நவம்பர் 5, 2014 - 

பகுப்பு:தமிழகப் பெண் எழுத்தாளர்கள்
பகுப்பு:பெண்ணிய எழுத்தாளர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தலித் எழுத்தாளர்கள்
பகுப்பு:சென்னை எழுத்தாளர்கள்
பகுப்பு:தலித் பெண் எழுத்தாளர்கள்
மசுகுவா ஆறு

**மாசுகுவா ஆறு** (*Moskva River*, ), அல்லது **மாசுகோ ஆறு** (*Moscow River*) என்பது உருசியாவின் மேற்குப் பகுதியில் பாயும் ஓர் ஆறு ஆகும். இது உருசியத் தலைநகர் மாசுகோ நகரின் மேற்கில் கிட்டத்தட்ட 90 மைல்கள் தொலைவில் உற்பத்தியாகி, மாஸ்கோவின் மத்தியினூடாக, கிழக்கே சுமோலியான்ஸ்க், மற்றும் மாஸ்கோ வட்டம் ஆகியவையூடாக செல்கிறது. மாஸ்கோவின் தென்கிழக்கே 70 மைல்கள் தொலைவில் வோல்கா ஆற்றின் கிளைகளில் ஒன்றான ஓக்கா ஆற்றில் கலந்து, பின்னர் காசுப்பியன் கடலில் கலக்கின்றது.

## மேற்கோள்கள்

பகுப்பு:உருசிய ஆறுகள்
இராமாபுரம், சென்னை

**இராமாபுரம்** அல்லது **இராமாவரம்** () என்பது தமிழ்நாட்டின் தலைநகரான சென்னை மாவட்டத்தின் தென்மேற்கில் அமைந்த  பகுதியாகும். பரங்கிமலை - பூந்தமல்லி சாலையில் அமைந்த இராமாபுரம் கிண்டியிலிருந்து 3 கி.மீ. தொலைவில் உள்ளது. இது சென்னை மாவட்டம், மதுரவாயல் வட்டதிற்குட்பட்டது. கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள இராமாபுரம் பகுதியின் புவியியல் ஆள்கூறுகள்,  ஆகும்.

### அருகமைந்த தொடருந்து நிலையம்
கிண்டி (5&nbsp;km)
* கிண்டி தொடருந்து நிலையத்திலிருந்து இராமாபுரத்துக்கு ஷேர் ஆட்டோக்கள் உண்டு.

## சிறப்புகள்
தமிழக முன்னாள் முதல்வர் எம். ஜி. இராமச்சந்திரன் அவர்கள் வாழ்ந்த வீடு ராமபுரம் பகுதியில் உள்ளது. எம்ஜிஆரின் உயிலின்படி அவரது வீடு மாற்றுத்திறனாளிகளுக்கான  பள்ளியாக மாற்றப்பட்டது. தற்பொழுது எம். ஜி. ஆர் கார்டன் (தோட்டம் ) என வழங்கப்படுகிறது. ராமபுரம் 1000 வருட பழைமையான லட்சுமி நரசிம்மா பெருமாள் கோவிலுக்கும், 100 வருட பழைமையான அரசமர கோவிலுக்கும் பெருமை பெற்றது.

## மேற்கோள்கள்

## வெளி இணைப்பு
* GeoHack - இராமாபுரம், சென்னை

பகுப்பு:சென்னை மாவட்டம்
ஞானபாநு (இதழ்)

**ஞானபாநு** இதழ் சுப்பிரமணிய சிவா துவக்கிய மாத இதழாகும். இது ஏப்ரல் 1913 முதல் 1916 வரை வெளிவந்தது. இதில் சுப்பிரமணிய சிவா நிறைய கட்டுரைகள் எழுதியுள்ளார். பெரும்பாலும் ஆன்மீகக் கட்டுரைகளே இதில் வெளியாயின. பாரதியாரின் 'சின்னச் சங்கரன் கதை'யின் ஆறு இயல்கள் இவ்விதழில் வெளியானது .

## குறிப்புகள்


பகுப்பு:தமிழ்நாட்டுச் சிற்றிதழ்கள்பகுப்பு:நின்று போன தமிழ் இதழ்கள்
பகுப்பு:1910 களில் வெளிவந்த தமிழ் இதழ்கள்
அறுபடைவீடு கோயில்

**பெசண்ட் நகர் முருகன் கோயில்**, தமிழ்நாடு,   சென்னை, பெசண்ட் நகரில் அமைந்த முருகன் கோயில். இக்கோயிலின் சிறப்பு, அறுபடைவீடுகளில் குடிகொண்டுள்ள முருகப்பெருமானின் திருவுருவங்களை ஒரே இடத்தில் வழிபடலாம். முழுக்கோயில் கருங்கற்களால் ஆனது.

## அமைவிடம்
சென்னை, பெசண்ட் நகர் பேருந்து நிலையத்திற்கு அருகில், அஷ்டலட்சுமி கோயிலுக்கும் கலாசேத்திராவிற்கும் நடுவே அறுபடை வீடு கோயில் அமைந்துள்ளது.

## திருவிழாக்கள்
# தைப்பூசம்
# ஆடிக் கார்த்திகை
# பங்குனி உத்தரம்
# கந்த சஷ்டி

## மேற்கோள்கள்


பகுப்பு:சென்னையிலுள்ள முருகன் கோயில்கள்
பிரஜராஜ்நகர் சட்டமன்றத் தொகுதி

பிரஜ்ராஜ்நகர் சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு பர்கஃட் மக்களவைத் தொகுதியில் உள்ளது.

## தொகுதிக்கு உட்பட்ட பகுதிகள்
இத்தொகுதியில் ஜார்சுகுடா மாவட்டத்தின் லக்கன்பூர், பேல்பாஹார், பிரஜராஜ்நகர், ஜார்சுகுடா ஆகிய மண்டலங்கள் உள்ளன.

## சட்டமன்ற உறுப்பினர்
* 2014: ராதாராணி  (பாரதிய ஜனதா கட்சி)

## சான்றுகள்

பகுப்பு:ஒடிசா சட்டமன்றத் தொகுதிகள்
பகுப்பு:ஜார்சுகுடா மாவட்டம்
பர்கஃட்

பர்கஃட் என்னும் நகரம், இந்திய மாநிலமான ஒடிசாவில் உள்ளது. இது பர்கஃட் மாவட்டத்தின் தலைநகரமாகும். 

## பிரிவுகள்
இது 19 வார்டுகளைக் கொண்டது.

## பெயர்க் காரணம்

## மக்கள்தொகை

## வரலாறு

## சுற்றுலாத் தலங்கள்

## போக்குவரத்து

## சான்றுகள்

## இணைப்புகள்
*பர்கஃட் மாவட்டத்தின் இணையதளம்

பகுப்பு:பர்கஃட் மாவட்டம்
பகுப்பு:ஒரிசா மாநிலத்திலுள்ள ஊர்களும் நகரங்களும்
தந்தை மரபாட்சி

**தந்தை மரபாட்சி ** (*Patriarchy*) ஆண்கள் முதன்மை அதிகாரம் பெற்றிருக்கும் ஓர் சமூக அமைப்பாகும்; அரசியல் தலைமை,  ஒழுக்கம்சார் தலைமை, சமூக முன்னுரிமைகள், சொத்துரிமை ஆகியவற்றில் ஆண்கள் ஆதிக்கம் செலுத்துகின்றனர்; குடும்பத்தில் தந்தை அல்லது தந்தைக்கிணையானவர்கள் பெண்கள், சிறுவர்களை கட்டுப்படுத்துகின்றனர். இது ஆணாதிக்க அமைப்பை நிறுவுவதோடு பெண்களை அடிமைப்படுத்துகிறது. தவிரவும் பல தந்தை மரபாட்சிகளில் சொத்தும் பதவியும் ஆண் வாரிசுகளுக்கே செல்கின்றது. இதற்கு இணையான பெண்வழி மரபு *தாய் மரபாட்சி* எனப்படுகிறது.

காலந்தொட்டு  பல்வேறு பண்பாடுகளில் தந்தை மரபாட்சி சமூக, சட்ட, அரசியல்,பொருளியல்  அமைப்புகளில் வெளிப்பட்டுள்ளது.
## மேற்சான்றுகள்

## வெளி இணைப்புகள்

* "Cattle ownership makes it a man's world". *[[New Scientist]]* (2003).
* Women’s Status and War in Cross-Cultural Perspective: A Reconsideration 

பகுப்பு:குடும்பம்
பகுப்பு:பெண்ணியம்
பகுப்பு:ஆண்கள்
பகுப்பு:சமூக அமைப்பு
பகுப்பு:அரசாட்சி முறைமைகள்
அகபோரி அமினோ அமில வினை

கரிம வேதியியலில் **அக்கபோரி அமினோ அமில வினைகள்** (*Akabori amino acid reaction*) பல காணப்படுகின்றன. இவ்வினைகள் சப்பானிய வேதியியலாளர் சிரோ அக்கபோரி (1900-1992) என்பவரின் பெயராலேயே அழைக்கப்படுகிறது.

முதல் வினையில் ஆக்சிசனேற்ற சர்க்கரையுடன் ஒர் α-அமினோ அமிலத்தைச் சேர்த்து சூடாக்குவதால் α-அமினோ அமிலம் ஆக்சிசனேற்றமடைகிறது. 

இரண்டாவது வினையில், ஓர் α-அமினோ அமிலம் மற்றும் எசுத்தர்கள்  சோடிய இரசக்கலவை மற்றும் எத்தனால் கலந்த ஐதரோ குளோரிக் அமிலக் கலவையால் α-அமினோ ஆல்டிகைடாக ஒடுக்கப்படுகிறது.

## மேற்கோள்கள்

## உசாத்துணைகள்
# 
#
#
#
# 
#
#
#
#Akabori Amino Acid Reactions 

பகுப்பு:கரிம ஒடுக்க-ஏற்ற வினைகள்
பகுப்பு:பெயர் வினைகள்
ஆலன் ராபின்சன் வினை

**ஆலன்-ராபின்சன் வினை** (*Allan-Robinson reaction*) என்பது o- ஐதரொட்சிஅரைல் கீட்டோன்  அரோமாட்டிக் அமில நீரிலிகளுடன் வினைபுரிந்து பிளாவோன்கள் அல்லது ஐசோபிளாவோன்கள் உருவாகும் வேதி வினையாகும்.

ஒருவேளை அரோமாட்டிக் நீரிலிகளுப் பதிலாக அலிஃபாட்டிக் நீரிலிகள் இவ்வினையில் பயன்படுத்தப்பட்டால் குமாரின்களும் உருவாகலாம். (பார்க்க கோச்டேனக்கி அசைலேற்றம்)

## வினைவழிமுறை

## மேற்கோள்கள்

## இவற்றையும் காண்க
* பேக்கர்-வெங்கடராமன் மறுசீரமைத்தல் வினை
* கோச்டாநெக்கி அசைலேற்றம்

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:பெயர் வினைகள்
பகுப்பு:பல்லின வளையம் உருவாகும் வினைகள்
கொன்ச்செ கவாமி

**கொன்ச்செ கவாமி** (*Ghoncheh Ghavami*) பிரித்தானிய-ஈரானிய சட்டப் பட்டதாரி ஆவார்.  இலண்டன் பல்கலைக்கழகத்தின்  கிழக்கத்திய, ஆபிரிக்கக் கல்வி நிறுவனத்தில் (SOAS, University of London)  சட்டம் படித்தார். ஈரானில்  ஆண்களுக்கு இணையாக பெண்களுக்கும் விளையாட்டு நிகழ்வுகளுக்கு செல்லும் உரிமைக்கான போராட்டத்தில் ஈடுபட்டு எவின் சிறைச்சாலையில் தனிச்சிறையில் அடைக்கப்பட்டுள்ளார்.
## வாழ்க்கை வரலாறு
கவாமி 1989இல் பிறந்தவர்.  இவருக்கு ஓர் அண்ணன் உள்ளார். இலண்டனில் உள்ள செப்பர்டு புஷில் 2014இல் வாழ்ந்து வந்தார். இவருக்கு பிரித்தானியா மற்றும் ஈரான் நாட்டுக் குடியுரிமை உள்ளது. இலண்டன் பல்கலைக்கழகத்தின்  கிழக்கத்திய, ஆபிரிக்கக் கல்வி நிறுவனத்தில் (SOAS, University of London)  சட்டம் படித்தார். ஈரானில் சிறுவர்களின் எழுத்தறிவிற்கான அறக்கொடை ஒன்றில் பணிபுரிந்தார்.
## கைதும் சிறைவாசமும்
சூன் 20,  2014இல் தெகரானின் ஆசாதி விளையாட்டரங்கில் கைப்பந்தாட்ட ஆட்டமொன்றிற்கு உள்ளே நுழைய முற்படும்போது  கைது செய்யப்பட்டார். அவரும் மற்ற பெண்ணுரிமையாளர்களும் விளையாட்டு நிகழ்வுகளுக்கு சமனான அணுக்கம் கோரி போராட்டம் நிகழ்த்திக் கொண்டிருந்தனர். ஈரானில் விளையாட்டிடங்களில் பெண்கள் ஆண் பார்வையாளர்களுடன்  இடைவினையாற்றுவது சட்டத்திற்கு புறம்பானது.  இந்தச் சட்டம் பெண் பார்வையாளர்களை ஆண்களின் ஆபாசச் செயல்களிலிருந்து காப்பதற்காக இயற்றப்பட்டது. போராட்டக்காரர்கள் இந்தச் சட்டத்தை மீறினர்; மேலும் சட்டத்தின்படி பெண்கள் கருநிற முகமூடிகளை (ஹிஜப்) அணிய வேண்டியிருக்க இவர்கள் வெள்ளை வண்ண தலைக்குட்டைகளை அணிந்திருந்தனர்.

கவாமி நுழைவாயில் கைது செய்யப்பட்டு பின்னர் பிணையில் விடுவிக்கப்பட்டார்.  ஒரு வாரம் கழித்து அவர் தனது உடமைகளை சேகரிக்க திரும்பி வந்தபோது மீண்டும் கைது செய்யப்பட்டு எவின் சிறைச்சாலைக்கு கொண்டு செல்லப்பட்டார். அங்கு தற்போது தனிச்சிறையில் அடைக்கப்பட்டுள்ளார்.  தனிச்சிறையில் 100 நாட்களுக்கு மேலாக அடைக்கப்பட்டதை எதிர்த்து  அக்டோபர் 1, 2014 அன்று உண்ணாநோன்பு துவங்கினார்.

ஈரானின் நீதிமன்றத்தின் செய்தித் தொடர்பாளர் கவாமி விளையாட்டரங்கினுள் நுழைய முற்பட்டதற்காக கைது செய்யப்படவில்லை என்றும்  "ஆட்சிக்கு எதிரான பரப்புரைக்காக” வழக்கு தொடரப்பட்டுள்ளது என்றும் கூறினார்.

## மேற்சான்றுகள்

## வெளி இணைப்புகள்
*Amnesty International Campaign to free Ghoncheh Ghavami
*Amnesty International Urgent Action about Ghoncheh Ghavami 

பகுப்பு:ஈரானிய மனித உரிமைகள் செயற்பாட்டாளர்கள்
பகுப்பு:வாழும் மக்கள்
பகுப்பு:1989 பிறப்புகள்
தரை ஓடுகள்

தரைப் பரப்புகளை நீண்ட காலம் உழைக்கத்தக்கவையாக ஆக்குவதற்குப் பல வகை ஓடுகளைப் பதிக்கிறார்கள்.
இவற்றை இரு பிரிவுகளாகப் பிரிக்கலாம்.
மெருகு ஓடுகள் (Vitrified Tiles)
வனை ஓடுகள் (Ceramic Tiles)

மெருகு ஓடுகள் கண்ணாடி போன்ற பளபளப்பைக் கொண்டவை. களிமண், சிலிகா, குவார்ட்சு,ஃபெல்ட்ஸ்பார் ஆகிய பொருட்களைக் கொண்ட கலவையைப் பயன்படுத்தி மெருகு ஓடுகள் தயாரிக்கப்படுகின்றன.

இத்தகைய கலவைப் பொருட்கள்  காரணமாக, அதிக வெப்பத்தில் உருக்கப்படும்போது, கண்ணாடி போன்ற படிமம் உருவாகிறது. இது மெருகு ஓடுகளின் அனைத்துப் பகுதிகளிலும் இடம் பிடிக்கிறது. 
மெருகு ஓடுகளில் நுண்துளைகள் இருப்பதில்லை. தீயினால் சுடப்படுவதற்கு முன்பாகவே, கலவையில் வண்ணச் சாயங்களைச் சேர்க்கிறார்கள். இதன் காரணமாக இந்த ஓடுகளின் நிறம் எல்லாப் பகுதிகளிலும் ஒரே சீராக அமைந்திருக்கும். எனவே இந்த வகை ஓடுகளின் ஒரு பகுதி சிதைவடைய நேரிட்டாலும் வண்ணம் மாறுவது கிடையாது.

வனை ஓடுகள் களிமண்ணை முக்கிய மூலப் பொருளாகக் கொண்டு உருவாக்கப்படுகின்றன. அச்சில் இடப்பட்டு, தேவைப்படும் வடிவில் ஓடுகளைச் சுட்டு எடுக்கிறார்கள். அதற்குப் பிறகே இந்த ஓடுகளுக்கு மேற்பூச்சுக் கொடுக்கிறார்கள்.

வனை ஓடுகளில் சிதைவு ஏற்பட்டால் மேற்பூச்சு இழக்கப்படும். நிறம் மாறும். சிதைவுற்ற பகுதி தனியாகத் தோற்றம் அளிக்கும். இது ஒரு குறையாகக் கருதப்படும்.

இதைத் தவிர்ப்பதற்காகவே வனை ஓடுகளைக் காட்டிலும் மெருகு ஓடுகளை விரும்புகிறார்கள்.

## மேற்கோள்கள்

பகுப்பு:கட்டிடப் பொருட்கள்
தள்சரா சட்டமன்றத் தொகுதி

தள்சரா சட்டமன்றத் தொகுதி, ஒடிசா சட்டமன்றத்திற்கான தொகுதியாகும். இது மொத்தமுள்ள 147 தொகுதிகளில் ஒன்று. இத்தொகுதி பாராளுமன்றத்திற்கு சுந்தர்கஃட் மக்களவைத் தொகுதியில் உள்ளது.

## தொகுதிக்கு உட்பட்ட பகுதிகள்
இத்தொகுதியில் சுந்தர்கஃட் மாவட்டத்தின் ஆகிய மண்டலங்கள் உள்ளன.

## சட்டமன்ற உறுப்பினர்
* 2014: ஜோகேஷ் குமார் சிங் (இந்திய தேசிய காங்கிரஸ்)

## சான்றுகள்

பகுப்பு:ஒடிசா சட்டமன்றத் தொகுதிகள்
மார்கரெட் சாங்கர்

**'மார்கரெட் சாங்கர்**(Margaret Sanger,  செப்டம்பர் 14, 1879 -  செப்டம்பர் 6, 1966) ,   குழந்தை சமூக சீர்திருத்தவாதி,பாலியல் கல்வியாளர் என பன்முகங்களைக் கொண்ட அமெரிக்கர் . இவர் குடும்பக் கட்டுப்பாட்டிற்கு குரல் கொடுத்தவர்.

## பிறப்பும் பணிகளும்
சாங்கர் 1879ம் ஆண்டு செப்டம்பர் மாதம் 14ம் நாள் அமெரிக்காவின் கார்னிஸ் நகரில் பிறந்தார். 1896ல் கிளாவராக் கல்லூரியிலும் பின்னர் ஹட்சன் ரிவர் மையத்திலும் பயின்றார். 1900ல் ஒயிட் பிளேய்ன் மருத்துவ மனையில் செவிலியர் படிப்பில் சேர்ந்தார். இரண்டு ஆண்டுகளுக்குப் பிறகு வில்லியம் சாங்கர்  என்பவரை மணந்தார். பின் நியூயார்க் 'சோசியலிசக் கட்சியின் மகளிர் நிர்வாகக் குழுவில்' இணைந்தார்.

## சமூக ஈடுபாடு
1912ல்  நாளிதழ் ஒன்றைத் தொடங்கி அதன் ஒரு பக்கத்தில் மகளிருக்கான கட்டுரைகளை எழுதினார். 'ஒவ்வொரு சிறுமியும் தெரிந்து கொள்ள வேண்டியது என்ன?'  என்ற அந்தப் பகுதி பிரபலமானபோதும் சிலர் அதை எதிர்த்துக் குரல் கொடுத்தனர். அவர் குடும்பக் கட்டுப்பாடு பற்றி எழுதியபோது  பல்வேறு  சர்ச்சைகள் எழுந்தன. குழந்தை பிறப்பை கட்டுப்படுத்துவதற்கு 1873 காம்ஸ்டாக் விதியை சாங்கர் கடுமையாக எதிர்த்தார். 'தங்களுக்கு குழந்தை வேண்டுமா அல்லது வேண்டாமா என்று  முடிவு செய்யும் உரிமை பெற்றோர்களுக்குத் தானே தவிர அரசாங்கத்திற்கு அல்ல' என்ற வரிகள் பலராலும் வரவேற்கப்பட்டது.  1921ல் அமெரிக்க பிறப்புக் கட்டுப்பாட்டு அமைப்பை தொடங்கினார். 1923ல் பயிற்சி பெற்ற மருத்துவர்களைக் கொண்டு மேலும் ஒரு புதிய மருத்துவமனையைத் தொடங்கினார். 'பிறப்பு  கட்டுப்பாட்டு மருத்துவமனை ஆய்வு அமைப்பு' என்று அழைக்கப்பட்ட அந்த மருத்துவமனைக்குப் பலரும் வரத்தொடங்கினார். இதை தொடர்ந்து 1929ல் பிறப்புக் கட்டுப்பாட்டுக்கு ஆதரவாக தேசிய நிர்வாகக் குழு ஒன்றையும் சாங்கர் உருவாக்கினார். இதன் காரணமாக 1936ம் ஆண்டு காம்ஸ்டாக் விதியிலிருந்து பயிற்சி பெற்ற மருத்துவர்களுக்கு அரசு விலக்கு அளித்தது.  இறுதியாக 1965ம் ஆண்டு  அமெரிக்க உச்சநீதிமன்றம் 'கருத்தடை' செய்து கொள்ளும் உரிமையைத்  திருமணம் செய்து கொண்ட தம்பதிகளுக்கு வழங்கியது.

## இறப்பு
சாங்கர் இதய செயலிழப்பு ஏற்பட்டு தனது 86 வது வயதில்  1966ஆம் ஆண்டு செப்டம்பர் 6ம்நாள் டக்ஸன் மருத்துவமனையில் காலமானார்.

## மேற்கோள்கள்

பகுப்பு:1879 பிறப்புகள்
பகுப்பு:1966 இறப்புகள்
பகுப்பு:பெண் அரசியல்வாதிகள்
பகுப்பு:பெண்ணிய வரலாறு
பகுப்பு:பெண்ணியம்
பகுப்பு:பெண்ணியவாதிகள்
பகுப்பு:அமெரிக்கப் பெண் ஊடகவியலாளர்கள்
பகுப்பு:அமெரிக்க செவிலியர்
பகுப்பு:ஐக்கிய அமெரிக்கப் பெண்ணியவாதிகள்
நங்கானா சாகிபு

**நங்கானா சாகிபு**, பாகிஸ்தான் நாட்டின் பஞ்சாப் மாநிலத்தின், நான்கானா சாகிப் மாவட்டத்தின் தலைமையிட நகரம் ஆகும். இந்நகரில் பிறந்த, சீக்கிய சமயத்தின் முதல் குருவான, குருநானக்கின் நினைவாக இந்நகருக்கு பெயரிடப்பட்டுள்ளது. அவர் நினைவாக இந்நகரில் எழுப்பப்பட்ட *நங்கானா சாகிபு*  குருத்துவாராவிற்கு, அனைத்துலக சீக்கியர்கள் ஆண்டுதோறும் குருநானக் பிறந்த நாளில், புனிதப் பயணம் மேற்கொள்கிறார்கள்.

## போக்குவரத்து
அமிர்தசரசிலிருந்து, பாகிஸ்தானில் உள்ள *நங்கானா சாகிபு* நகரத்திற்கு பேருந்து வசதி உள்ளது.

## மேற்கோள்கள்


## வெளி இணைப்புகள்
* http://www.sgpc.net

பகுப்பு:பாகிஸ்தான் நகரங்கள்‎
பகுப்பு:குருத்துவார்கள்
சட்டமிடுதல் (காண்கலைகள்)

**சட்டமிடுதல்** (*framing*) என்பது ஒர் உருவின் காணக்கூடிய அடிப்படைக் கூறுகளை அறிமுகப்படுத்துதல் ஆகும். குறிப்பாக மற்றைய விடயங்களிலிருந்து குறித்த விடயத்தை முன் நிறுத்த காண்கலைகளில் குறிப்பாக ஒளிப்பதிவுவில் கையாளப்படும் ஓர் நுட்பமாகும். சட்டமிடுதல் உருவை அதிக கலையழகுடன் காட்டுவதுடன் பார்வையாரை சட்டமிடப்பட்ட விடயத்தின் மீது பார்வையைக் குவியச் செய்கிறது. இது உருவிற்கு ஆழத்தை வழங்குவதோடு, விடயம் கட்டங்கட்டி அல்லது சட்டமிட்டு காட்ட வேண்டிய தேவை இருப்பின் படத்தை சுவாரசியமுள்ளதாக்குகின்றது.

## உசாத்துணை

பகுப்பு:கூட்டமைவு (காண்கலைகள்)
பகுப்பு:ஒளிப்படவியல்
பேக்கர்–வெங்கடராமன் மறுசீராக்கல் வினை

**பேக்கர்–வெங்கடராமன் மறுசீராக்கல்** (*Baker–Venkataraman rearrangement*) என்பது 2-அசிட்டாக்சிஅசிட்டோ பீனோன்கள் காரத்துடன் சேர்ந்து 1,3 இருகீட்டோன்களாக மாறும் ஒரு வேதிவினையாகும்

இந்த மறுசீரமைப்பு வினை ஈனோலேட் உருவாக்கத்தைத் தொடர்ந்து நிகழ்கின்ற அசைல் மாற்றத்தின் வழியாக நடக்கிறது. இதனைக் கண்டறிந்த வில்சன் பேக்கர், கிருட்டிணசாமி வெங்கடராமன் ஆகியோரின் பெயராலேயே இவ்வினை அழைக்கப்படுகிறது.

பேக்கர்–வெங்கடராமன் மறுசீரமைத்தல் பெரும்பாலும் ஃபிளாவோன்கள் மற்றும் குரோமோன்களைத் தொகுத்துப் பெற பயன்படுகிறது

## வினை வழிமுறை
அரோமாட்டிக் கீட்டோனுக்கான ஆல்பா ஐதரசன் அணுவைப் பிரித்தெடுத்து ஈனொலேட்டாக மாற்றும் நடவடிக்கையை வினையில் சேர்க்கப்பட்டுள்ள காரம் மேற்கொள்கிறது. பின்னர் இந்த ஈனோலேட்டு எசுத்தர் கார்பனைலைத் தாக்கி வட்ட ஆல்காக்சைடை உருவாக்குகிறது. இதைத் தொடர்ந்து இந்த இடைநிலை வட்ட ஆல்காக்சைடு நிலைப்புத் தன்மை கொண்ட திறந்த அமைப்பு ஃபீனோலேட்டாக மாற்றமடைகிறது. இறுதியாக ஃபீனோலேட்டு புரோட்டானேற்றமடைந்து தேவையான 1,3 இருகீட்டோனைக் கொடுக்கிறது.

## இவற்றையும் காண்க
*ஆலன் ராபின்சன் வினை
*கோச்டாநெக்கி அசைலேற்ற வினை

## மேற்கோள்கள்

## வெளி இணைப்புகள்
*https://www.organic-chemistry.org/namedreactions/baker-venkataraman-rearrangement.shtm

பகுப்பு:மறுசீராக்கல் வினைகள்
பகுப்பு:பெயர் வினைகள்
கோச்டாநெக்கி அசைலேற்ற வினை

**கோச்டாநெக்கி அசைலேற்ற வினை** (*Kostanecki acylation*, **கோஸ்டானெக்கி அசைலேற்றம்**) என்பது O-ஐதொராக்சிஅரைல் கீட்டோன்கள் அலிஃபாட்டிக் அமிலநீரிலிகளுடன் சேர்ந்து அசைலேற்றமும் அதைத் தொடர்ந்து வட்டமாக்கலும் நிகழும் கரிமத் தொகுப்பு வினையாகும். இம்முறையின் மூலமாக குரோமோன்கள் அல்லது குமாரின்கள் தயாரிக்கப்படுகின்றன.

## வினை வழிமுறை
வினைவழிமுறை மூன்று தனித்தறியப்பட்ட வினைகளை உள்ளடக்கியது:.

1) ஃபீனால் O-அசைலேற்றம் - இடைநிலை நாற்பட்டகச் சமசீர்மை உருவாக்கம்.
2) மூலக்கூறக அலுடோலொடுங்கல் – ஐதொராக்சி இருஐதரோ குரோமோன் உருவாக வட்டமாக்கல் நிகழ்வு.
3) ஐதொராக்சில் குழு நீக்கம் – குரோமோன் அல்லது குமாரின் உருவாக்கம்.

## இவற்றையும் காண்க
* ஆலன் ராபின்சன் வினை
* பேக்கர் வெங்கடராமன் மறுசீரமைத்தல் வினை

## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
பகுப்பு:குமாரின்கள்
குருத்துவார்

**குருத்துவார்** (*Gurdwara*) என்பது  சீக்கிய சமயத்தவர்களின் வழிபாட்டுத் தலமாகும்.

## சொற்பிறப்பியல்
குருத்துவார் என்பதற்கு குருவை அடையும் வழி எனப் பொருள். அனைத்து சமயத்தவர்களும் குருத்துவார் வழிபாட்டுத் தலத்திற்குச் சென்று குருவை வழிபடலாம்  

## அமைப்பு
குருத்துவாரில் தர்பார் சாகிப் எனும் சிறு மேடையில் குரு கிரந்த் சாகிப் எனும் சீக்கிய மத நூலை வைத்து, சீக்கிய குருமார்கள் இயற்றிய பக்திப் பாடல்களை பாடி வழிபடுவர். குருத்துவாரில் லங்கர் (Langar)  எனப்படும் மற்றும் உணவு விடுதியில் அனைவருக்கும் இலவசமாக உணவு பரிமாறப்படும். பெரிய அளவிலான குருத்துவார்களில் நூலகம், குழந்தைகள் காப்பகம் மற்றும் சமய வகுப்பறைகள் வசதிகள் உண்டு.  

## நிசான் சாகிபு
குருத்துவார் கோயில் உச்சியில் சீக்கிய சமயக் கொடி பறக்கும். நிசான் சாகிபு என்பது சீக்கிய சமயத்தில் உள்ள முக்கோணக் கொடியாகும். பருத்தி அல்லது பட்டுத் துணியால் செய்யப்பட்ட இந்த கொடியின் முடிவில் குஞ்சம் இருக்கும். உலகெங்கிலும் உள்ள குருத்வாராக்கள் அனைத்திலும் பயன்பாட்டில் உள்ள தற்போதைய வடிவம் காவி பின்னணி நிறத்தைக் கொண்டுள்ளது. இந்த கொடியின் மையத்தில் சீக்கிய கந்த சின்னத்தைக் கொண்டுள்ளது. கொடியில் உள்ள கந்த சின்னம் (☬), இரட்டை முனைகள் கொண்ட ஒரு வாளை சித்தரிக்கிறது. மையத்தில் ஒரு சக்கர வட்ட வடிவம் மற்றும் இரண்டு ஒற்றை முனைகள் கொண்ட வாள்கள் கொண்டது. இது பொதுவாக குர்த்வாராக்கு வெளியே உயரமான கொடிக்கம்பத்தில் ஏற்றப்படுகிறது. கொடிக்கம்பம் கொடியின் அதே நிறத்தில் ("சோழா" என அழைக்கப்படும்) துணியால் மூடப்பட்டிருக்கும். இந்த கொடியை  ஊர்வலத்தில் சுமந்து செல்லும் கொடி ஏந்தியவர் *நிஷாஞ்சி* என்று குறிப்பிடப்படுகிறார். இந்தக் கொடிக்கு மிகுந்த மரியாதை காட்டப்பட்டு, ஒவ்வொரு ஆண்டும் பால் மற்றும் தண்ணீரைப் பயன்படுத்தி கழுவப்படுகிறது.

## சடங்குகள்
குருத்துவாரில் ஆண்களும் பெண்களும் தங்கள் தலையைக் குல்லாய் அல்லது துணியை மூடியவாறு செல்வது கட்டாயம். குருத்துவாரில் சமையல், துப்புரவு பணி, மற்றும் சமயப் பணி சீக்கிய சமய ஆண்களும் பெண்களும் இணைந்து செய்வர். குருத்துவாரில் நடைபெறும் முக்கிய சடங்குகள்:
# குழந்தைகளுக்கு பெயரிடுதல்   
# ஞானஸ்நானம் செய்தல்  
# திருமணம் செய்து வைத்தல்
# நீத்தார் கடன் செய்தல் 

## ஐந்து முக்கிய குருத்துவார்கள்
புகழ்பெற்ற குருதுவார்களில் இந்தியாவின் பஞ்சாப் மாநிலத்தில் அம்ரித்சர் நகரில் உள்ள பொற்கோயில் குறிப்பிடத்தக்கதாகும்..
* ஹர் மந்திர் சாகிப், அமிர்தசரஸ், பஞ்சாப், இந்தியா  
* நான்கானா சாகிப், பாகிஸ்தான்
* ஹசூர் சாகிப்

## மேற்கோள்கள்


பகுப்பு:சீக்கியம்
பகுப்பு:சமய வழிபாட்டிடங்கள்
பகுப்பு:குருத்துவார்கள்
தார்ப் வினை

**தார்ப் வினை** (*Thorpe reaction*, **தோர்ப் வினை** என்பது அலிஃபாட்டிக் நைட்ரில் சேர்மங்கள் கார வினைவேகமாற்றியால் வினையூக்கப்பட்டு ஈனமீன்கள் உருவாகும் வேதி வினையாகும் என்று விவரிக்கப்படுகிறது. சோசெலின் ஃபீல்டு தார்ப் என்பவர் இவ்வினையைக் கண்டறிந்தார்.

## தார்ப்–சிக்லர் வினை
**தார்ப்-சீக்லர் வினை** அல்லது **சீக்லர் முறை** (*Ziegler method*) என்பது வினையைக் கண்டுபிடித்த சோசெலின் ஃபீல்டு தார்ப், கார்ல் சீக்லர் ஆகியோரின் பெயராலேயே அழைக்கப்படுகிறது. இம்முறையில் அலிஃபாட்டிக் நைட்ரில் சேர்மங்கள் அமில நீராற் பகுப்பு மூலம் மூலக்கூறக உருமாற்றம் அடைந்து வினை விளைபொருளாக வட்ட கீட்டோனாக மாறுகின்றன. இவ்வினை கருதுபொருள் வாதப்படி டைக்மான் ஒடுக்கத்துடன் தொடர்புடையது ஆகும்.

## மேற்கோள்கள்
#  
#  
#  

## வெளி இணைப்புகள்
* Thorpe-Ziegler reaction: *4-Phosphorinanone, 1-phenyl-* Organic Syntheses, Coll. Vol. 6, p.&nbsp;932 (1988); Vol. 53, p.&nbsp;98 (1973) Link

பகுப்பு:கரிம-கரிமப் பிணைப்பு உருவாகும் வினைகள்
பகுப்பு:ஒடுக்க வினைகள்
பகுப்பு:பெயர் வினைகள்
2014 சென்னை கட்டிட விபத்து

**சென்னை கட்டிட விபத்து** என்பது இந்தியாவின்  சென்னை புறநகர்ப் பகுதியான மவுலிவாக்கத்தில் ஜூன் 28, 2014 அன்று  கட்டுமானப் பணியில் இருந்த 11 அடுக்குமாடி குடியிருப்பு கட்டிடம் இடிந்து விபத்துக்குள்ளானதைக் குறிப்பதாகும்.

## மீட்புப் பணி
தேசிய பேரிடர் மீட்புக் குழுவினர் , தீயணைப்புப் படை வீரர்கள் மற்றும் சென்னை காவல்துறையின் கமாண்டோ படையினர் சுமார் 2 ஆயிரம் பேர் 20 மோப்பநாய்களின் உதவியுடன்  மீட்புப்பணிகளில் ஈடுபட்டனர். நான்கு நாட்களில் 60 பேர் மீட்கப்பட்டு, 10 தளங்களின் இடிபாடுகள் அகற்றப்பட்டுள்ளன.

மீட்புப் பணிகள் மேற்கொள்ளப்பட்டு,  உயிருடன் இடிபாடுகளில் சிக்கியிருந்த 27 பேர் காயங்களுடன் மீட்கப்பட்டனர். இவ் விபத்தில் 61 பேர் உயிழந்தனர்.

## விபத்தின் தாக்கம்
விபத்து நடந்த இடத்தை முதலமைச்சர்கள் ஜெயலலிதா, சந்திரபாபு நாயுடு ஆகியோரும் அரசியல் தலைவர்கள் மு. க. இசுடாலின் போன்றவர்களும் பார்வையிட்டு பாதிக்கப்பட்டோருக்கு ஆறுதல் வழங்கினர். இந்திய தேசிய மனித உரிமைகள் ஆணையம் விபத்தில் மனித உரிமைகள் மீறப்பட்டுள்ளதா என ஆராய மாநில அரசின் அறிக்கையை கோரியுள்ளது. இந்த நிகழ்வு   நடைபெற்றதற்கான காரணம் குறித்தும், இனிமேல் இதுபோன்ற விபத்துக்கள் நடைபெறாமல் இருப்பதற்கான வழிமுறைகள் குறித்து ஆராயவும், நீதிபதி சு.ரகுபதி தலைமையில் ஒரு நபர் விசாரணை ஆணையம் அமைத்து தமிழ்நாடு அரசு உத்தரவிட்டது.
இந்த விசாரணை ஆணையம் தனது அறிக்கையை ஆகஸ்ட் 25, 2014 இல் தமிழ்நாடு அரசிடம் ஒப்படைத்தது.

## மேற்கோள்கள்

பகுப்பு:கட்டட உருக்குலைவு விபத்துகள்
பகுப்பு:2014 நிகழ்வுகள்
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:தமிழகத்தில் பேரிடர்கள்
எசுத்தர் வெப்பச்சிதைவு வினை

கரிம வேதியியலில் **எசுத்தர் வெப்பச்சிதைவு வினை** (*Ester pyrolysis*) என்பது ஒரு வெற்றிட வெப்பச் சிதைவு வினையாகும். இவ்வினை β-ஐதரசன் அணு உள்ள  எசுத்தர்களை அத்னுடன் தொடர்புடைய காபொட்சிலிக் அமிலம் மற்றும் ஆல்க்கீனாக மாற்றுகிறது. மேலும் இவ்வினை Ei என்ற ஒற்றை மூலக்கூறு வினை வழிமுறை கொண்ட நீக்க வினையாகும்.

அக்கிரிலிக் அமிலத்தை 590 பாகை செல்சியசில் உள்ள ஈத்தைல் அக்கிரிலேட்டில் இருந்து தொகுத்துப் பெறுவது இவ்வினைக்கு ஒரு எடுத்துக்காட்டாகும். 1,4 பெண்டாதையீனை 1,5 பெண்டேன் டையால் டைஅசிட்டேட்டை 575 பாகை செல்சியசு வெப்பநிலையில் தொகுத்துப் பெறுவது அல்லது 700 பாகை செல்சியசு வெப்பநிலையில்
சைக்ளோபியூட்டீன் வடிவமைப்பை உருவாக்குவதும் பிற எடுத்துக்காட்டுகளாகும்.

:

## மேற்கோள்கள்

பகுப்பு:கரிம வேதி வினைகள்
புபொப 7510

**புபொப 7510** (*NGC 7510*) என்பது புதிய பொதுப் பட்டியலில் பட்டியலிடப்பட்டுள்ள வானுறுப்பு 7510 என்ற திறந்த விண்மீன் கொத்து நட்சத்திரங்களைக் குறிப்பதாகும். இவை 11400 ஒளியாண்டுகள் தொலைவிலுள்ளன. செபியசு என்ற வடக்கு விண்மீன்குழு வகையான இவ்வானுறுப்பு காசியோப்பியா விண்மீன் குழாம் எல்லைக்கருகில் உள்ளது. இந்தத் தொலைவில் இக்கொத்திலிருந்து வரும் தூசு மற்றும் விண்மீனிடை வளிப்படலத்தால் ஒளிமறைப்பு செய்யப்படுகிறது. புறஊதா நீலம் மற்றும் தோற்ற ஒளியளவு அளவியலின்படி இம்மறைப்பு  =  அளவு ஒளித்தரத்திற்குச் சமமாக உள்ளது. இந்த விண்மீன் கொத்தில் B1.5 III என்ற விண்மீன் வகைப்பாட்டில் உள்ள பிரகாசமான பேருரு விண்மீன் இடம்பெற்றுள்ளது. பெர்சியஸ் திருகுசுருள் தாங்கியின் ஒரு பகுதியை இக்கொத்து உருவாக்குகிறது. டிரம்பிளர் வகைக் கணக்கீட்டின்படி இக்கொத்து  II 2 m வகையென்றும் சுமார் 10 மில்லியன் ஆண்டுகள் பழமையானது என்றும் அறியப்படுகிறது.

## மேற்கோள்கள்

## வெளி இணைப்புகள்
*

பகுப்பு:புதிய பொதுப் பட்டியல் பொருட்கள்
பகுப்பு:திறந்த விண்மீன் கொத்துகள்
ஜவகர்லால் நேரு தொழில்நுட்பவியல் பல்கலைக்கழகம்

**ஜவகர்லால் நேரு தொழில்நுட்பவியல் பல்கலைக்கழகம்** (Jawaharlal Nehru Technological University, Hyderabad (JNTU Hyderabad))  ஹைதராபாத்தில் அமைந்துள்ள ஒரு பொறியியல் துறை சார்ந்த பல்கலைக்கழகமாகும்.  1965-ம் ஆண்டு நாகர்ஜூன சாகர் பொறியியல் கல்லூரி என்கிற பெயரில் தொடங்கபட்ட இக்கல்லூரி பின்னர் 1972-ம் ஆண்டு ஜவகர்லால் நேரு தொழில்நுட்பவியல் பல்கலைக்கழக சட்டத்தின்படி காகிநாடா மற்றும் அனந்தப்பூரில் அமைந்துள்ள கல்லூரிகளுடன் இணைந்து பல்கலைக்கழகமாக மாறியது.  பின்னர் மீண்டும் ஜவகர்லால் நேரு தொழில்நுட்பவியல் பல்கலைக்கழக சட்டம் 2008-ன்படி 4 தனித்தனி பல்கலைக்கழகங்களாக முறையே ஜவகர்லால் நேரு கட்டட மற்றும் நுண்கலை பல்கலைக்கழகம் - அனந்தப்பூர், ஜவகர்லால் நேரு தொழில்நுட்பவியல் பல்கலைக்கழகம் - அனந்தப்பூர், ஜவகர்லால் நேரு தொழில்நுட்பவியல் பல்கலைக்கழகம் - ஹைதராபாத் மற்றும் ஜவகர்லால் நேரு தொழில்நுட்பவியல் பல்கலைக்கழகம் - காகிநாடா பிரிக்கப்பட்டது.

பகுப்பு:இந்திய தொழில்நுட்பக் கழகங்கள்
பகுப்பு:ஐதராபாத்து
அசுகா மக்களவைத் தொகுதி

**அசுகா மக்களவைத் தொகுதி** (*Aska Lok Sabha constituency*), இந்திய மக்களவைக்கான தொகுதியாகும். இது ஒடிசாவிலுள்ள 21 தொகுதிகளில் ஒன்று.

## உட்பட்ட பகுதிகள்
இத்தொகுதியில் ஒடிசா சட்டமன்றத்திற்கான ஏழு தொகுதிகள் உள்ளன.
இவை:
*போலசரா சட்டமன்றத் தொகுதி (124)
*கபிசூரியநகர் சட்டமன்றத் தொகுதி (125)
*கல்லிகோட்டை சட்டமன்றத் தொகுதி (126) [தனி - தலித்]
*ஆசிகா சட்டமன்றத் தொகுதி (128)
*சோரடா சட்டமன்றத் தொகுதி (129)
*சானகேமுண்டி சட்டமன்றத் தொகுதி (130)
*ஹிஞ்சிளி சட்டமன்றத் தொகுதி (131)

## நாடாளுமன்ற உறுப்பினர்
* 2014: லடு கிஷோர் சுவாயின் (பிஜு ஜனதா தளம்)
* 2024: அனித சுபதர்சினி பாரதிய ஜனதா கட்சி

## சான்றுகள்

பகுப்பு:ஒடிசா மக்களவைத் தொகுதிகள்
பகுப்பு:கஞ்சாம் மாவட்டம்
லடு கிஷோர் சுவாயின்

**லடு கிஷோர் சுவாயின்**, (8 சூலை 1947 – 5 பெப்ரவரி 2019) ஒரிசா மாநில அரசியல்வாதி. இவர் பிஜு ஜனதா தளம் கட்சியைச் சேர்ந்தவர். இவர் கஞ்சாம் மாவட்டத்தில் உள்ள கபிசூரியா நகரில் பிறந்தார். இவர் 2014-ஆம் ஆண்டில் நடைபெற்ற தேர்தலின்போது, ஒடிசாவில் உள்ள ஆசிகா மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:16வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
பகுப்பு:1947 பிறப்புகள்
பகுப்பு:2019 இறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
கட்டக் மக்களவைத் தொகுதி

கட்டக் சட்டமன்றத் தொகுதி, இந்திய மக்களவைக்கான தொகுதியாகும். இது ஒடிசாவிலுள்ள 21 தொகுதிகளில் ஒன்று.

## உட்பட்ட பகுதிகள்
இத்தொகுதியில் ஒடிசா சட்டமன்றத்திற்கான ஏழு தொகுதிகள் உள்ளன.
அவை:
*பஃடம்பா சட்டமன்றத் தொகுதி (87)
*பாங்கீ சட்டமன்றத் தொகுதி (88)
*ஆடகஃட் சட்டமன்றத் தொகுதி (89)
*பாரபாட்டி கட்டக் சட்டமன்றத் தொகுதி (90)
*சவுத்வார் கட்டக் சட்டமன்றத் தொகுதி (91)
*கட்டக் சதர் சட்டமன்றத் தொகுதி (93) [தனி - தலித்]
*கண்டபஃடா சட்டமன்றத் தொகுதி (120)

## நாடாளுமன்ற உறுப்பினர்
* 2014: பர்த்ருஹரி மகதப் (பிஜு ஜனதா தளம்)

## சான்றுகள்

பகுப்பு:ஒடிசா மக்களவைத் தொகுதிகள்
பகுப்பு:கட்டக் மாவட்டம்
பருத்ருகரி மகதப்

**பருத்ருகரி மகதப்** (*Bhartruhari Mahtab*) ஒரிய அரசியல்வாதி ஆவார். இவர் பிஜு ஜனதா தளம் கட்சியைச் சேர்ந்தவர். இவர் 1957-ஆம் ஆண்டின் செப்டம்பர் எட்டாம் நாளில் பிறந்தார். இவர் 2014-ஆம் ஆண்டில் நடைபெற்ற பாராளுமன்றத் தேர்தலின்போது, கட்டக் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் பத்ரக் மாவட்டத்தில் உள்ள அகர்பரா என்ற ஊரில் பிறந்தார்.

## பதவிகளும் பொறுப்புகளும்
இவர் கீழ்க்காணும் பொறுப்புகளை ஏற்றுள்ளார்.
*1998: பன்னிரண்டாவது மக்களவையில் உறுப்பினர்
*1999: பதின்மூன்றாவது மக்களவையில் உறுப்பினர்
*2004: பதினான்காவது மக்களவையில் உறுப்பினர்
*2009: பதினைந்தாவது மக்களவையில் உறுப்பினர்
*2014: பதினாறாவது மக்களவையில் உறுப்பினர்

## சான்றுகள்

பகுப்பு:வாழும் மக்கள்
பகுப்பு:1957 பிறப்புகள்
பகுப்பு:ஒடிசா அரசியல்வாதிகள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
பகுப்பு:18ஆவது மக்களவை உறுப்பினர்கள்
பிரதியுஷா ராஜேஷ்வரி சிங்

**பிரதியுசா ராஜேஷ்வரி சிங்**, ஒரிய அரசியல்வாதி. இவர் பிஜு ஜனதா தளம் கட்சியைச் சேர்ந்தவர். இவர் 2014-ஆம் ஆண்டில் நடைபெற்ற நாடாளுமன்றத் தேர்தலின்போது, ஒடிசாவிலுள்ள கந்தமாள் மக்களவைத் தொகுதியில் போட்டியிட்டார். தேர்தலில் வென்று, பதினாறாவது மக்களவையில் உறுப்பினர் ஆனார். இவர் ஹேமேந்திர சந்திர சிங் என்னும் முன்னாள் நாடாளுமன்ற உறுப்பினரின் மனைவி.

## சான்றுகள்

பகுப்பு:வாழும் மக்கள்
பகுப்பு:16வது மக்களவை உறுப்பினர்கள்
பகுப்பு:ஒடிசா அரசியல்வாதிகள்
பகுப்பு:1971 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
கலைக்கோட்டு முனிவர்

**கலைகோட்டு முனிவர்** என்பவர் பிறக்கும் போதே தலையில் மான் கொம்புகளுடன் பிறந்தவர். விபாண்டக முனிவருக்கும், தேவ லோக நடனப் பெண்  ஊர்வசிக்கும் பிறந்தவர் ஆன இவருக்கு ரிஷ்யசிருங்கர் என்ற மரு பெயரும் உடையவர் ஆவார். தன் தந்தை மற்றும் தாய் மூலம் வேத சாத்திரங்கள் மற்றும் யோகம் பயின்றவர். காட்டில் பெண்கள் சகவாசம் அறியாது வளர்க்கப்பட்டவர் அதற்கு பிறகு தான் அவர் பெண்களை கண்டு சாந்தவை மணந்தார்.

## புராண வரலாறு
அங்க நாட்டில் பல்லாண்டுகளாகத் தொடர்ந்து மழைபெய்யாமல் போனதால் மக்கள் பஞ்சத்தாலும், வறட்சியாலும், பட்டினியாலும் வாடினர். கலைக்கோட்டு முனிவர், அங்கநாட்டில் கால் வைத்தால், நாட்டில் மழை பொழியும் என்று  அரசகுரு யோசனை கூறினார். அங்க நாட்டு மன்னர் ரோமபாதர், தன் மகள் சாந்தாவையும் அவள் தோழியரையும் கலைக்கோட்டு முனிவரை அங்கநாட்டிற்கு வரவழைக்க அனுப்பி வைத்தார்.

கலைக்கோட்டு முனிவரின் தந்தை கானகத்தில் இல்லாத நேரம் பார்த்து, பெண்கள் வாசம் அறியாத கலைக்கோட்டு முனிவரை அணுகி பல நாட்கள் பேசிப் பழகினர். சில நாட்கள் கழித்து, கலைக்கோட்டு முனிவரை ஒரு படகில் அமர்த்தி, அங்க நாட்டிற்கு வரவழைத்தனர். முனிவர் அங்கநாட்டில் காலடி எடுத்து வைத்ததும் பெரு மழை பெய்தது.

கலைக்கோட்டு முனிவரை நகரத்திற்கு வரவேற்ற அரசன், முனிவரின் தலைமையில் ஒரு மாபெரும் யாகம் நடத்தினார். யாகத்தின் முடிவில் அரசன், தன் மகள் சாந்தாவை கலைக்கோட்டு முனிவருக்கு மணமுடித்து வைத்தார். முனிவரின் வருகையால் அங்க நாட்டில் தொடர்ந்து மழை பெய்து செழித்தது.

### புத்திர வேள்வி
தசரதனின் வேண்டுகோளுக்கு ஏற்ப, கலைக்கோட்டு முனிவர், தசரதனுக்கு புத்திரகாமேஷ்டி வேள்வி செய்தார். வேள்வியின் மூலம் கோசலைக்கு இராமரும், சுமித்திரைக்கு இலட்சுமணன் மற்றும் சத்துருக்கனும், கைகேயிக்கு பரதனும் பிறந்தனர்.

## மேற்கோள்கள்


## வெளி இணைப்புகள்
* Shringirishi.org 
* Translation of Bala Kanda in Rāmāyaṇa, Sarga 9 by Desiraju Hanumanta Rao
*ரிஷ்ய சிருங்கர்-தினமலர்
* Know All about Shanta – Lord Ram’s Elder Sister! 
 

பகுப்பு:இராமாயணக் கதைமாந்தர்கள்
பகுப்பு:முனிவர்கள்
வாகா

**வாகா** (*Wagah*, பஞ்சாபி: ਵਾਹਗਾ, ) இந்தியாவிற்கும் பாக்கித்தானிற்கும் இடையேயான ஒரே சாலைப்புற எல்லையாகும். இது பெரும் தலைநெடுஞ்சாலையில்  இந்திய பஞ்சாபின் அம்ரித்சர் நகரத்திற்கும், பாக்கித்தானிய பஞ்சாபின் லாகூர் நகரத்திற்கும் இடையே அமிர்தசரசிலிருந்து  தொலைவிலும் இலாகூரிலிருந்து  தொலைவிலும் அமைந்துள்ளது.

## மேலோட்டம்
200px|thumb|left|சுமை தொழிலாளிகள் சரக்குகளுடன் வாகா எல்லையைக் கடக்கும் காட்சி

வாகா, (பாக்கித்தானில் *வாகஹ்* என்றழைக்கப்படுகிறது) இந்தியப் பிரிவினையின்போது இந்தியாவையும் பாக்கித்தானையும் பிரிக்கப் போடப்பட்ட  சர்ச்சைக்குரிய ராட்கிளிஃப் கோடு செல்கின்ற சிற்றூர் ஆகும். 1947இல் இந்தச் சிற்றூர் இரண்டாகப் பிரிக்கப்பட்டது. தற்போது கிழக்குப் பகுதியிலுள்ள வாகா கிராமம், இந்தியக் குடியரசிலும் மேற்கு வாகா கிராமம் பாக்கித்தானிலும் உள்ளது. 

ஒவ்வொரு நாளும் மாலை 5 மணிக்கு நடைபெறும்  விரிவான வாகா எல்லைச் சடங்குக்காக இச் சிற்றூர் புகழ் பெற்றது.

## 2014 தற்கொலைத் தாக்குதல்

நவம்பர் 2, 2014 அன்று வாகா எல்லைப்பகுதியின் பாக்கித்தான் புறத்தில் நிகழ்த்தப்பட்ட தற்கொலைத் தாக்குதல் ஒன்றால் 60க்கும் மேற்பட்ட மக்கள் உயிரிழந்தனர்; 110க்கும் கூடுதலானவர்கள் காயமுற்றனர். மாலையில் வாகா எல்லைச் சடங்கு முடிந்த பின்னர் குண்டு வெடித்தது.
பாக்கித்தானின் ஜுன்டால்லா என்ற தடைசெய்யப்பட்ட அமைப்பு இந்த தற்கொலைத் தாக்குதலுக்குப் பொறுப்பேற்றது. இதே அமைப்பு முந்தைய செப்டம்பரில் பெஷாவர் நகரில் கிறித்தவ தேவாலயமொன்றில் நிகழ்த்திய தாக்குதலில் 78 கிறித்தவர்கள் மாண்டனர்.

## மேற்சான்றுகள்

## வெளி இணைப்புகள்

* Michael Palin at the India-Pakistan border ceremony on the Pakistani side (from *[[Himalaya with Michael Palin]]*). BBCWorldwide video on YouTube.
* Sanjeev Bhaskar at the India-Pakistan border ceremony on the Indian side. BBCWorldwide video on YouTube.
* Pictures of independence's 60th anniversary celebration at Wagah Border 

பகுப்பு:அம்ரித்சர்
பகுப்பு:இலாகூர்
கார்வார்

**கார்வார்** (*Karwar*) என்னும் நகரம், கர்நாடகாவின் வடக்கு கன்னட மாவட்டம் மற்றும் கார்வார் வட்டத்தின் நிர்வாகத் தலைமையிட நகரம் ஆகும். அரபிக்கடல் ஒட்டி அமைந்த கார்வார் கடற்கரை நீலக்கொடி கடற்கரை எனும் சான்றிதழ் பெற்றுள்ளது. 

## தட்பவெப்பம்

## மொழி
இங்குள்ள மக்கள் கொங்கணி மொழியில் பேசுகின்றனர். கர்நாடகத்தில் அமைந்துள்ளதால் ஆட்சி மொழியாக கன்னடம் பயன்படுகிறது. மராத்தி பேசும் மக்களும் வாழ்கின்றனர். இந்தி, உருது, ஆங்கிலம் ஆகிய மொழிகளைப் புரிந்துகொள்கின்றனர்.

## அமைவிடம்

## மேற்கோள்கள்

## வெளி இணைப்புகள்

* கார்வார் நகராட்சி 
* கார்வார் மாவட்ட ஆட்சி மையம்

பகுப்பு:உத்தர கன்னட மாவட்டம்
பகுப்பு:கருநாடக மாநிலத்திலுள்ள ஊர்களும் நகரங்களும்
இராயக்கோட்டை

**இராயக்கோட்டை** (Rayakottai) என்பது தமிழ்நாடின் கிருட்டிணகிரி மாவட்டம், தேன்கனிக்கோட்டை வட்டம், கெலமங்கலம் ஊராட்சி ஒன்றியத்தில் உள்ள ஓர் ஊர் ஆகும்.   ஊராட்சியாக இருந்த இந்த ஊர் 2025-ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது. இந்த ஊரில் புகழ்பெற்ற இராயக்கோட்டை தக்காளிச் சந்தை உள்ளது. இங்கிருந்து இந்தியாவின் பல பகுதிகளுக்கு தக்காளி ஏற்றுமதி செய்யப்படுகிறது.

## அமைவிடம்
இராயக்கோட்டை மாவட்டத் தலைநகரான கிருட்டிணகிரியிலிருந்து 24 கிலோமீட்டர் தொலைவிலும், கெலமங்கலத்தில் இருந்து 22 கிலோமீட்டர் தொலைவிலும், மாநிலத் தலைநகரான சென்னையில் இருந்து 290 கிலோமீட்டர் தொலைவிலும் உள்ளது. இந்த ஊரின் தெற்கே மாரண்டஹள்ளி 18 கி.மீ. தூரத்திலும் உள்ளது. இந்த ஊரில் உள்ள துர்வாச மலையில் இதே பெயரில் அழைக்கப்படும் ஒரு மலைக் கோட்டை உள்ளது.

## மக்கள் வகைபாடு
2011ஆம் ஆண்டு மக்கட்தொகை கணக்கெடுப்பின்படி இராயக்கோட்டையில் 2043 வீடுகள் உள்ளன. மொத்த மக்கள் தொகையானது 8593 ஆகும். இதில் பெண்களின் எண்ணிக்கை 4,311 என்றும், ஆண்களின் எண்ணிக்கை 4,282 என்றும் உள்ளது. கல்வியறிவு பெற்றவர்கள் விகிதம் 66.5 %  ஆகும். இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும்.

## போக்குவரத்து
இந்த ஊருக்கு சேலம் பெங்களூரு தடத்தில் இராயக்கோட்டை தொடர்வண்டி நிலையம் உள்ளது.

## தெருக்கூத்து
இராயக்கோட்டையின் சூளகிரி சாலையில் 1920-இல் கட்டப்பட்ட திரௌபதியம்மன் கோயில் உள்ளது. அருகில் சுமார் 20 ஊர்க்காரர்கள் சேர்ந்து அக்னி வசந்த மகாபாரத விழாவை முன்னிட்டு ஆண்டுதோறும் வைகாசிமாதம் தெருக்கூத்தை நடத்துகின்றனர். இங்கு 80 ஆண்டுகளாகத் தொடர்ந்து தெருக்கூத்து நடைபெறுகிறது. விழாவின் போது 18 நாட்கள் நாள்தோறும் பாரதக் கதையை பகல் 2 மணிமுதல் மாலை 6 மணிவரை சொற்பொழிவாக கூறுவர். அதற்குப் பிறகு இரவு 10 மணிக்குத் தெருக்கூத்து ஆரம்பமாகிவிடும். இந்த 18 நாளும் பாரதக் கதையைச் சுவைபட கூத்தாக நடிப்பார்கள்.

## மேற்கோள்


பகுப்பு:கிருஷ்ணகிரி மாவட்டத்தில் உள்ள பேரூராட்சிகள்
கந்தமாள் மக்களவைத் தொகுதி

**கந்தமாள் சட்டமன்றத் தொகுதி** (*Kandhamal Lok Sabha constituency*), இந்திய மக்களவைக்கான தொகுதியாகும். இது ஒடிசாவிலுள்ள 21 மக்களவைத் தொகுதிகளில் ஒன்று.

## உட்பட்ட பகுதிகள்
இத்தொகுதியில் ஒடிசா சட்டமன்றத்திற்கான ஏழு தொகுதிகள் உள்ளன.

இவை:

## நாடாளுமன்ற உறுப்பினர்

^ இடைத்தேர்தல்களைக் குறிக்கிறது

## தேர்தல் முடிவுகள்
### 2024

### 2019 தேர்தல் முடிவுகள்

### 2014 இடைத்தேர்தல் முடிவுகள்
2014 இடைத்தேர்தலில் பிஜு ஜனதா தளம் வேட்பாளர் பிரத்யுஷா ராஜேஸ்வரி சிங் பாரதிய ஜனதா கட்சி வேட்பாளர் ருத்ர மதாப் ரேயை 2,98,868 வாக்குகள் வித்தியாசத்தில் தோற்கடித்தார். கந்த்மால் மக்களவைத் தொகுதிக்கான இடைத்தேர்தல் அக்டோபர் 15, 2014 அன்று நடைபெற்றது. தேர்தலில் ஏழு வேட்பாளர்கள் போட்டியிட்டனர்.

### 2014 தேர்தல் முடிவுகள்
2014 தேர்தலில் பிஜு ஜனதா தள வேட்பாளர் ஹேமேந்திர சந்திர சிங், இந்திய தேசிய காங்கிரஸ் வேட்பாளர் ஹரிஹர் கரனை 1,81,017 வாக்குகள் வித்தியாசத்தில் தோற்கடித்தார்.

 

### பொதுத் தேர்தல், 2009

## சான்றுகள்

## வெளி இணைப்புகள்
*Kandhamal lok sabha  constituency election 2019 date and schedule

பகுப்பு:ஒடிசா மக்களவைத் தொகுதிகள்
பகுப்பு:கந்தமாள் மாவட்டம்